Art de Catalunya

context: Moviment de postguerra, suposà el rebuig de la forma per una millor llibertat conceptual i una nova connexió amb l'espectador, segons el concepte d'"obra oberta" formulat per Umberto Eco. Són obres generalment abstractes, en què destaca el color i el substrat material de l'obra. Destacà Antoni Tàpies, pintor de renom internacional i el primer gran renovador de l'art espanyol de postguerra, principal representant de la "pintura matèrica", autor d'una obra introspectiva i amb certa espiritualitat, amb petites figuracions simbòliques (Zoom, 1946; Collage de creus, 1947; Oval blanc, 1957).[120] Modest Cuixart combinà la pintura matèrica amb la gestual, fent quadres en què barreja l'oli amb llimadures metàl·liques per donar lluentor a l'obra (Omorka, 1958). Josep Guinovart fa quadres de gran format, amb barreja de materials, de vegades transformats pel foc (Àvila, 1963; Crist de les glòries, 1968). Albert Ràfols Casamada s'adscriu al taquisme, amb quadres de grans superfícies llises, austeres, sense gairebé color (Homenatge a Schönberg, 1963). Joan Hernàndez Pijuan té un estil expressionista postcubista, amb forta càrrega social (Pintura, 1959).[121]
qas: answers: text: Umberto Eco
question: Qui va formular el concepte d'"obra oberta"?

answers: text: Antoni Tàpies
question: Qui està considerat com a principal representant de la "pintura matèrica"?

answers: text: la pintura matèrica amb la gestual
question: Quines pintures combinà Modest Cuixart?

answers: text: per donar lluentor a l'obra
question: Per què barreja Modest Cuixart l'oli amb llimadures metàl·liques?

answers: text: al taquisme
question: A quin estil de pintura s'adscriu Albert Ràfols Casamada?

context: L'escultura d'època imperial guanya en realisme, sobretot en el retrat, amb un gran domini de la fisiognomia per part dels artistes d'aquesta època; n'hi ha nombroses mostres trobades a les muralles de Bàrcino. A partir del segle ii destaquen els sarcòfags decorats, com el d'Hipòlit trobat al mar davant la costa de Tarragona, possiblement d'origen grec, representant escenes del mite d'Hipòlit i Fedra.[22] També destaca en la decoració de cases i vil·les el mosaic, que té un gran desenvolupament en aquesta època, com els trobats a les ruïnes d'Empúries, amb una escena amb Agamèmnon i Ifigènia; el de la vil·la romana de Bell-lloc del segle iv, amb una cursa de quadrigues; el de la vil·la dels Munts (Altafulla), amb una representació de les muses; o el de la vil·la dels Ametllers de Tossa de Mar (segles IV-V).[23]
qas: answers: text: els sarcòfags decorats
question: Què destaca a partir del segle ii?

answers: text: al mar davant la costa de Tarragona
question: On es va trobar el sarcòfag d'Hipòlit?

answers: text: del mite d'Hipòlit i Fedra
question: Quines escenes es representen al sarcòfag d'Hipòlit?

answers: text: a les ruïnes d'Empúries
question: On es troba el mosaic amb una escena amb Agamèmnon i Ifigènia?

answers: text: del segle iv
question: De quan és el mosaic de la vil·la romana de Bell-lloc?

context: El romànic és un moviment europeu, desenvolupat des d'Espanya, Itàlia o Anglaterra fins a tot el centre d'Europa i Escandinàvia. Tipològicament, és hereu de les formes romanes, si bé arriben noves influències com la romana d'Orient.[31] És un art de caràcter religiós, desenvolupat principalment en esglésies en l'arquitectura i de temàtica cristiana en les arts plàstiques. A Catalunya, les principals influències provenen de la Llombardia i de les escoles provençal i tolosana, si bé es creen noves tipologies en l'ús de la pedra i en la coberta de grans superfícies amb volta que permeten parlar d'un romànic autènticament català.[32] L'arquitectura romànica destaca per l'ús de voltes de canó i arcs de mig punt.
qas: answers: text: religiós
question: Quin caràcter té el romànic?

answers: text: en esglésies en l'arquitectura i de temàtica cristiana en les arts plàstiques
question: On es desenvolupa l'art romànic?

answers: text: de la Llombardia i de les escoles provençal i tolosana
question: D'on provenen les principals influències a Catalunya?

answers: text: per l'ús de voltes de canó i arcs de mig punt
question: Per què destaca l'arquitectura romànica?

answers: text: des d'Espanya, Itàlia o Anglaterra fins a tot el centre d'Europa i Escandinàvia. Tipològicament
question: Des d'on es desenvolupa el romànic?

context: En el primer romànic, d'influència llombarda, destaquen les esglésies de Sant Vicenç de Cardona, Sant Pere de Casserres, Sant Ponç de Corbera i Sant Jaume de Frontanyà, així com els monestirs de Ripoll, Breda, Sant Miquel de Cuixà i la catedral de Vic, obres promogudes per l'abat Oliba.[33] La tècnica llombarda destaca per l'ús de pedra desbastada de petites proporcions, grans espais coberts amb volta, amb lesenes i arcs cecs per ornamentació, i arcs torals i formers per reforçar voltes i murs.[34] La influència llombarda arriba fins al segle xii a indrets com Taüll o la Vall de Boí. També hi ha exemples allunyats de la influència llombarda, com Sant Pere de Rodes o Sant Serni de Tavèrnoles (Alt Urgell).
qas: answers: text: Sant Vicenç de Cardona, Sant Pere de Casserres, Sant Ponç de Corbera i Sant Jaume de Frontanyà
question: Quines són les esglésies que destaquen del primer romànic?

answers: text: desbastada de petites proporcions
question: Com és la pedra que s'utilitza en la tècnica llombarda?

answers: text: amb volta
question: Amb què es cobrien els grans espais?

answers: text: fins al segle xii
question: Fins quan va arribar la influència llombarda?

context: Al segle i de la nostra era la ciutat de Tàrraco, esdevinguda capital de la nova província de la Tarraconensis, té una època de gran desenvolupament, amb la remodelació del fòrum i la construcció de la basílica judicial i del teatre. Aquestes construccions destaquen tant per la seva monumental arquitectura com l'acurada decoració escultòrica, amb nombroses estàtues en marbre representant membres de la família imperial. La remodelació de Tàrraco culmina a la segona meitat del segle I amb la creació del fòrum provincial, amb un gran temple dedicat al culte de l'emperador i un circ de curses de cavalls.[21]
qas: answers: text: marbre
question: En quin material es feien les estàtues que formaven part de la decoració escultòrica de les construccions?

answers: text: membres de la família imperial
question: Què representaven les estàtues en marbre?

answers: text: a la segona meitat del segle I
question: Quan va culminar la remodelació de Tàrraco?

answers: text: al culte de l'emperador
question: A qui estava dedicat el temple?